Open Nordic: U17-landshold vinder over Finland | Lokalavisen Nyborg | Ugeavisen.dk
Du er her: Forside - Lokalavisen Nyborg - Open Nordic: U17-landshold vinder over Finland
Åbningskampen mellem Danmark og Finland blev fløjtet i gang klokken 14.30, søndag. Finalen spilles også på Nyborg Stadion, men på lørdag. Privatfoto.
05. august 2019 kl. 09:35
Danmarks U17-landshold vandt åbningskampen over Finland 2-0. Turneringen Open Nordic med seks landshold blev søndag fløjtet i gang på Nyborg Stadion og fortsætter frem til lørdag, når finalen spilles på stadion i Nyborg.
Nyborg: Stadion i Nyborg var søndag ramme om åbningskampen i turneringen Open Nordic. Klokken 14.30 blev der fløjtet op til kampen Danmark-Finland. Det blev et opgør, som det danske U17-landshold trak sig sejrrigt ud af med cifrene 2-0.
Inden kampen begyndte var sangerinden Kirstine Bonde, Nyborg, i forgrunden, da hun sang for på nationalmelodien.Nyborg Kommunes borgmester Kenneth Muhs talte til de mange fremmødte, som også hørte blandt andet DBUs direktør Peter Møller fortælle om ambitionerne for ungdomsfodbolden.
Seks nationer deltager
I turneringen med åbningskamp søndag deltager i ugens løb U17-landshold fra Norge, Færøerne, Sverige, Mexico, Finland og Danmark. Spillerne er indkvarteret i Nyborg, mens ugens kampe spilles på flere udvalgte fynske stadions - i Otterup, Middelfart og Nr. Aaby.
Open Nordic afvikles med kampe søndag, onsdag og lørdag, og finalen spilles på Nyborg Stadion.
Der er gratis adgang for alle til Open Nordic.